OpenLLM-France/wikimedia huggingface dataset:
# Nchumbulu

El nchumbulu és una llengua guang septentrional que es parla a l'oest del llac Volta, a la regió Brong-Ahafo. Hi ha entre 1.800 i 2.400 parlants de nchumbulu. Els nchumbulus són els membres del grup ètnic que tenen el nchumbulu com a llengua materna. El seu codi ISO 639-3 és nlu i el seu codi al glottolog és nchu1238.

## Família lingüística

Segons l'ethnologue, el nchumbulu forma part del subgrup de llengües guangs septentrionals, que formen part de la família de les llengües kwa, que són llengües Benué-Congo. Les llengües guangs septentrionals són el foodo, el dompo, el dwang, el foodo, el gikyode, el ginyanga, el gonja, el chumburung, el kplang, el nawuri, el krache, el nkami, el nkonya i el tchumbuli. Segons el glottolog el nchumbulu és una de les sis llengües del subgrup de les llengües guang del riu Oti Septentrional. Les altres llengües d'aquest grup són el dwang, el chumburung, el kplang, el krachei el tchumbuli.

## Situació territorial i pobles veïns

Els nchumbulus viuen en tres aldees a prop de Kplang, a l'oest del llac Volta a la regió Brong-Ahafo.

## Dialectes i semblança amb altres llengües

El nchumbulu no té cap dialecte i és semblant al chumburung i al dwang.

## Sociolingüística, estatus i ús de la llengua

El nchumbulu és una llengua vigorosa (EGIDS 6a): Tot i que no està estandarditzada, és utilitzada per persones de totes les edats i generacions en totes les situacions, tant a la llar com entre la societat i la seva situació és sostenible. El nchumbulu no està escrit i els nchumbulus també parlen l'àkan.

## Referències

* 1 2 3 4 «Nchumbulu, a language of Ghana». ethnologue. [Consulta: 13 març 2015].
* 1 2 «Language: Nchumbulu». joshuaproject. [Consulta: 13 març 2015].
* 1 2 «Language: Nchumbulu». glottolog. [Consulta: 15 març 2015].
* ↑ «North Guang». ethnologue. [Consulta: 10 març 2015].
* ↑ «Nchumbulu in the Language Cloud» (en anglès). ethnologue. [Consulta: 15 març 2015].

## Bibliografia

* Bertho, [Révérend] [Père] J. 1951. Trois îlots linguistiques du Moyen-Dahomey: le Tshummbuli, le Banzantché et le Basila. A: Bulletin de l'IFAN (Institut Français de l'Afrique Noire) 13. 872-892.

## Enllaços externs

* Nchumbulu al multitree
# Nea Smirni

Nea Smirni (en grec: Νέα Σμύρνη, Nova Esmirna) és un suburbi del sud d'Atenes, Grècia. Nea Smirni es troba a uns 5 km del centre d'Atenes, a uns 5 km al sud-oest de l'avinguda Kifissia, a l'oest de l'avinguda Vouliagmenis, a uns 6 km a l'est del Pireu i al nord-oest de l'avinguda Poseidonos.
L'àrea va ser ocupada per les terres de cultiu, amb boscos que dominen el paisatge, i la seva explotació mixta inclou pastures, hortalisses, i arbredes, els boscos es troben a l'est. Després del genocidi de l'Àsia Menor de residents grecs pel Govern turc l'any 1922, molts refugiats principalment d'Esmirna (avui Izmir), van arribar i es van instal·lar a la part sud-oest d'Atenes, que va esdevenir Nea Smirni. Molts dels seus habitants, incloent l'equip de futbol del Panionios FC, es van mudar fins aquí des d'Esmirna, transformant la plana agrícola en una zona urbana.
El districte està compost principalment de les zones residencials amb àrees de negoci en particular a l'avinguda Syngrou. Els seus dos carrers principals s'han vinculat des del 1995 amb els intercanvis i les carreteres que connecten amb el carrer Hymittos i l'avinguda Syngrou cap al nord. L'àrea industrial d'Atenes es troba al nord. Nea Smirni té escoles, liceus, gimnasos, bancs, oficines de correus i places amb un bon nombre de bars, cafès i botigues.

## Esports

* Panionios FC (juga a la Lliga grega de futbol)
* Panionios BC juga a la Lliga grega de bàsquet)
* AONS Milon (Grec: ΑΟΝΣ Μίλων)

## Llocs d'interès

* Estadi Nea Smyrni, estadi construït el 1939, renovat el 1988. Actualment és la seu del Panionios FC.
* Nea Smirni Indoor Hall, té una capacitat de 1.832 persones. Web: http://www.stadia.gr/nsmyrni-b/nsmyrni-b.html
* Nea Smirni Square (Grec: Πλατεία Νέας Σμύρνης)
* Estia (Grec: Εστία)

## Història de la població

És una de les poques poblacions properes d'Atenes que la seva població segueix creixent. També és el quart municipi més densament poblat de Grècia, després de Neàpoli (Creta), Kallithea i Ampelopikoi).
| Any | Població |
| 1928 | 210 |
| 1933 | 6.500 |
| 1940 | 15.000 |
| 1951 | 22.074 |
| 1961 | 32.865 |
| 1971 | 42.512 |
| 1981 | 67.408 |
| 1991 | 69.749 |
| 2001 | 73.986 |
| | Atenes, Dafni | |
| Kallithea | | Hàgios Dimitrios |
| | Palaio Faliro | |
# Nedjem

Nedjem va ser un príncep egipci de la XVIII Dinastia. Era fill del faraó Amenofis II.
Nedjem en jeroglífic :
Se'l coneix gràcies només a una font: se l'esmenta juntament amb el seu germà Webensenu en una estàtua de Minmose, supervisor dels obrers de Karnak.

## Referències

* 1 2 Dodson, 2004, p. 140.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Negin Khpalwak

Negin Khpalwak (província de Kunar, 1997) és una directora d'orquestra que dirigeix "Zohra", la primera orquestra femenina de l'Institut Nacional de la Música de l'Afganistan. El mes de febrer de 2017, l'orquestra va tocar en el Fòrum Econòmic Mundial de Davos, Suïssa.

## Primers anys

Nascuda a Kunar, una província de l'Afganistan nord-oriental, des de ben petita va mostrar una forta passió per la música. Tanmateix, durant el règim talibà de l'Afganistan estava prohibit tocar música i, tot i que el règim va caure més tard, la població segueix va continuar sent conservadora amb el tema de la música, especialment amb les dones músiques.
Com que Khpalwak formava part d'una família Pashtun, mai va poder compartir la seva passió amb la família. Els seus primers passos amb la música els va fer en secret fins que finalment ho va revelar al seu pare que, contràriament a altres membres de la família, s'hi va mostrar a favor.
Khpalwak va ser enviada a un orfenat de Kabul on va poder començar els estudis als 9 anys fins que, als 13, va ser seleccionada per cursar música a l'Institut Nacional de Música afganès. L'Institut va obrir el 2010 amb 141 estudiants entre els quals hi havia 41 noies. La meitat dels estudiants són nens de carrer o orfes.

## Carrera professional

Des de Kabul Negin Khpawal dirigeix una orquestra de dones afganeses anomenada "Zohra", la primera orquestra femenina del país. L'orquestra és membre de l'Institut Nacional de Música de l'Afganistan (ANIM) i la integren tan instruments occidentals com afganesos.
El mes febrer de 2017 van actuar al Fòrum Econòmic Mundial de Davos, abans de començar una gira per Suïssa i Alemanya.
Exposada a amenaces, pressions i intimidacions per part de la seva família i persones de la seva ciutat, quan Khpawal va sortir a la llum públicament no es va deixar trepitjar i va arribar a convertir-se en la primera dona directora d'orquestra afganesa. En una entrevista a Women and Girls del mitjà News Deeply, Khpawal va emfatitzar que li agradaria estudiar música a l'estranger i tornar a l'Afganistan per crear noves orquestres.

## Referències

* ↑ «Afghan teenager braves threats, family pressure to lead women's...» (en anglès). Reuters, 18-04-2016.
* ↑ «Afghan orchestra puts women's rights center stage at Davos» (en anglès). Reuters, 20-01-2017.
* ↑ CNN, By Anna Coren. «Music school strikes chord with Afghan street kids». [Consulta: 4 agost 2019].
* ↑ «Afghanistan's First Female Conductor Braves Death Threats to Make Music» (en anglès). [Consulta: 4 agost 2019].
# Neutralitat

La neutralitat és la qualitat o actitud de no participar en cap de les opcions en un conflicte, la qual cosa també implica no escollir durant el conflicte.

## En la guerra

A una guerra, seria aquella situació en la qual un estat es declara pública i oficialment neutral per a no intervenir en la lluita militar que es produeix entre altres estats, tant des del punt de vista comercial (no variar les seves relacions, però tampoc traficar armes amb les parts en guerra) com propagandístic (no fer campanya mediàtica a favor o en contra de cap bàndol).
Al llarg de la història hi hagué diversos estats que, declarant-se oficial i públicament en la neutralitat, tard o d'hora han pres part indirecta (no militarment) en el conflicte, bé sigui financerament, propagandísticament o fent els ulls grossos a la infiltració d'un bàndol dins el seu territori. Un cas històricament conegut és el de la Confederació Helvètica (Suïssa) durant la Segona Guerra Mundial.

## En la interpretació de la realitat

És molt coneguda la defensa que fan les corporacions o agències d'informació atorgant-se públicament un punt de vista neutral, tot i que la informació que un subjecte produeix sempre és subjectiva i parcial, tant si aquest subjecte és una sola persona com si és una corporació diferenciable d'altres corporacions. La pretensió de la neutralitat en la informació periodística té com a objectiu que el receptor de la informació confiï en què la informació és veritat.
Hi ha molts problemes per a establir un perfil de neutralitat en la informació periodística, sobretot quan aquesta té connotacions polítiques, donat que:
* Qui ha adquirit la primera informació s'ha fixat en la realitat que més li interessava (que troba més rellevant), segons el seu punt de vista personal o de les directrius de la corporació per la qual treballa. Sovint això pot tenir a veure amb la conjuntura política o el reportatge monogràfic.
* La primera redacció, anotació o edició de la informació torna a patir el mateix filtre.
* La redacció o edició definitiva té molt en compte el públic a qui va adreçada i la finalitat de la publicació, perquè això influeix decisivament en l'ús del llenguatge, en el judici sobre els actors de la història, en la supressió de parts de la informació, en l'associació a altres informacions o addició, i fins i tot en la publicació o no d'aquesta.
La interpretació de la realitat es posa més en dubte quan la informació ha d'esdevenir una base per a realitzar un judici.
Viccionari
# Nemacheilus pfeifferae

Nemacheilus pfeifferae és una espècie de peix de la família dels balitòrids i de l'ordre dels cipriniformes. Va ser descrit per Pieter Bleeker el 1853.

## Morfologia

Els adults poden assolir fins a 6 cm de longitud total.

## Distribució geogràfica

Es troba a Indonèsia (Sumatra).

## Referències

* 1 2 Kottelat, M.; Whitten, A. J.; Kartikasari, S. N.; Wirjoatmodjo, S. Freshwater fishes of Western Indonesia and Sulawesi. Jakarta: Periplus Editions, 1993, p. 221.
* ↑ Bleeker, Pieter «Diagnostische beschrijvingen van nieuwe of weinig bekende vischsoorten van Sumatra. Tiental V-X» (en neerlandès). Natuurkundig Tijdschrift voor Nederlandsch Indië, v. 4, 2, 01-07-1853, pàg. 243-302.
* 1 2 Casal, Christine Marie V.; Bailly, Nicolas. «Nemacheilus pfeifferae (Bleeker, 1853)» (en anglès). Fishbase.
# Nemacheilus robustus

Nemacheilus robustus és una espècie de peix de la família dels balitòrids i de l'ordre dels cipriniformes.

## Referències

* ↑ Bleeker P. 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* ↑ BioLib (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moyar

Moyar és el riu principal de l'altiplà de Nilgiri a Tamil Nadu, Índia.
Neix al pic Makurti al districte de Nilgiris a 11° 35′ N, 76° 37′ E﻿ / ﻿11.583°N,76.617°E﻿ / 11.583; 76.617 i rep dos rierols de certa importància; passa per Paikara i Nediwattam, i entra a la zona al nord-oest de les muntanyes i s'uneix al Bhavani a Denaikankotdi. És característic per formar una mena de llacunes separades una de l'altra per zona de ràpids amb roques. Fou repoblat de peixos per W. G. McIvor.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Moyenmoutier

Moyenmoutier és una població francesa, a la regió del Gran Est, departament dels Vosges, al districte de Saint-Dié-des-Vosges i Cantó de Senones.

## Enllaços externs

* INSEE Arxivat 2012-10-26 a Wayback Machine.
# Mullins

* Per a altres significats, vegeu «Aimee Mullins».
Mullins és una població del Comtat de Marion a l'estat de Carolina del Sud (Estats Units d'Amèrica).

## Demografia

Segons el cens del 2000, Mullins tenia 5.029 habitants, 2.001 habitatges i 1.324 famílies. La densitat de població era de 636,6 habitants/km².
Dels 2.001 habitatges en un 29,3% hi vivien nens de menys de 18 anys, en un 33,1% hi vivien parelles casades, en un 29,1% dones solteres, i en un 33,8% no eren unitats familiars. En el 31,1% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,6% tenia menys de 18 anys, un 8,8% entre 18 i 24, un 23,5% entre 25 i 44, un 23,2% de 45 a 60 i un 16,9% 65 anys o més.
L'edat mediana era de 38 anys. Per cada 100 dones de 18 o més anys hi havia 65,5 homes.
La renda mediana per habitatge era de 20.154$ i la renda mediana per família de 25.218$. Els homes tenien una renda mediana de 26.233$ mentre que les dones 16.572$. La renda per capita de la població era de 12.183$. Entorn del 25,3% de les famílies i el 28,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mullins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Mullins». American Fact Finder. Oficina del Cens dels Estats Units, 12-01-2010.
# MDU

MDU té els següents significats:
* Museu Diocesà d'Urgell, museu del bisbat d'Urgell, situat a la Seu d'Urgell
* Moviment Democràtic Unit, partit polític de Sud-àfrica
* Unitat de distribució d'energia (del seu nom en anglès Mains Distribution Unit), dispositiu amb diverses sortides, dissenyat per distribuir l'energia elèctrica
# Hans Heinz Holz

Hans Heinz Holz (Frankfurt del Main, 26 de febrer de 1927 - Sant'Abbondio, 11 de desembre de 2011) va ser un filòsof marxista alemany.

## Biografia

Nascut a Frankfurt am Main, Holz va formar part de la resistència alemanya durant la segona guerra mundial i va ser arrestat per la Gestapo als 17 anys. Després de la guerra va estudiar filosofia. Es va doctorar a Leipzig amb Ernst Bloch. Des de 1952 va exercir de periodista al mateix temps que realitzava treballs d'investigació sobre crítica del teatre, de l'art i de la cultura. Des de 1962 a 1964 va dirigir els programes nocturns del “Hessischer Rundfunk” a Frankfurt am Main. Professor de la “Volkshochschule” de Darmstadt de 1952 a 1956 i de Zürich de 1965 a 1970. Professor invitat a la Universitat Lliure de Berlín l'any 1969. L'any 1971 va ser nomenat per a una càtedra de Filosofia a la “Rijksuniversiteit Groningen” (Holanda) de la qual va ser degà de 1987 a 1989. Es va jubilar en aquesta universitat l'any 1997. És conegut pels seus coneixements enciclopèdics de la història de la filosofia d'una banda i pels seus punts de vista ideològics expressament oberts de l'altra. Influenciat per la monadologia de Gottfried Wilhelm Leibniz, considera la Widerspiegelung (reflexió) no només com a epistemolia, sinó també com a categoria ontològica. Alguns crítics veuen aquí un perill de desviar-se del materialisme. Tot i que Holz es va veure com a seguidor de les passes de Lenin, la seva visió és debatuda entre els cercles d'esquerres. Ha col·laborat amb publicacions d'extrema esquerra com "Marxistische Blätter" i "Weißenseer Blätter". Es va incorporar al Partit Comunista Alemany el 1994.

## Referències

* ↑ Hans Heinz Holz. Càtedra Ferrater Mora de pensament contemporani
* ↑ (alemany)Marxistischer Philosoph Hans Heinz Holz tot orf.at, 12 december 2011
# Cementiri de Montornès de Segarra

El Cementiri de Montornès de Segarra és una obra de Montornès de Segarra (Segarra) inclosa a l'Inventari del Patrimoni Arquitectònic de Catalunya.

## Descripció

Situat als afores del nucli urbà, dalt d'un turó, està aïllat de qualsevol habitatge, al ben mig d'una esplanada. De planta quadrada, té una torre a cada angle i una per sobre de la porta d'accés. La teulada que envolta el perímetre del recinte, protegint els seus nínxols, és a doble vessant amb rajola i teules. El recinte es construeix segons els paràmetres eclèctics de l'època, basats amb la barreja d'estils. Així doncs, ens trobem que juntament amb la portalada d'entrada gòtica, emmarcada amb un arc apuntat que flanqueja l'entrada a l'interior del recinte, les torres estan cobertes a la manera de les pagodes orientals (doble coberta amb teules i rajola). Es tracta d'una obra d'estil modernista de finals del segle xix (1895-1896).
A l'interior del recinte, un camí ens portarà fins a la capella del cementiri, partint l'espai interior simètricament. A la façana exterior de la capella també s'evidencia un clar eclecticisme; la portalada, és d'estil neoclàssic amb elements neogòtics; aquests últims els trobem al timpà. L'interior de la capella és d'estil neogòtic amb arcs apuntats, volta de creueria i la clau decorada amb motius vegetals. Als baixos de la capella hi ha el panteó familiar de la família Balcells.
Respecte a l'ús dels materials dins de l'apartat decoratiu, podem observar la utilització de nous materials com poden ser el ferro (columnes interiors), la forja (porta d'entrada al recinte) o el vidre (porta d'entrada a la capella), entre d'altres.

## Història

Josep Balcells, nat al poble, va marxar a l'Havana on es va fer ric i a la seva tornada va ser diputat per Tarragona. Per millorar el poble va pagar la construcció de les escoles i d'un cementiri nou, regalant a cada família del poble una renglera de nínxols.
Les despeses de l'edificació, que començà l'any 1896, foren sufragades per Joan Balcells i Cortada. L'obra va ser construïda segons els plànols de l'arquitecte Torné de Cervera.

## Referències

* 1 2 3 4 5 «Cementiri de Montornès de Segarra». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Guy Laforgue

Guy Laforgue (Prada, Conflent, 13 d'abril de 1958) és un jugador internacional de rugbi a 13 nord-català, té una alçada de 1,87 metres i un pes de 87 kg. És el germà bessó de Francis Laforgue.

## Biografia

Guy Laforgue dona els primers passos a l'escola de rugbi XIII Catalan amb el seu germà bessó Francis. Segona o tercera línia, accedeix ràpidament al primer equip mentre encara és junior. Jugador complet, atlètic i ràpid, va ser capità del XIII Catalan de 1982 a 1989 i capità de la selecció de França de rugbi a 13 de 1984 a 1989. El 1990 va continuar la seva carrera esportiva al club Le Barcarès XIII de 1990 a 1992 a continuació al Palau XIII de 1993 a 1995. Es converteix en entrenador del Toluges XIII en 1996 i 1997, en el Palau XIII en 1998 i en 1999, al XIII Catalan en 2000 i finalment al Palau XIII de 2001 a 2003.
També va ser director esportiu de la Unió Tretzista Catalana de 2004 a 2006, membre de la Unió de Rugby de França de 2004 a 2011, i finalment director de la selecció de França de rugbi a 13 de 2010 a 2011. Continua vinculat a la Federació Francesa de Rugbi. Al marge, exerceix la professió d'assessor financer.

## Clubs

* XIII Catalan
* Le Barcarès XIII
* Palau XIII

## Palmarès

* Campió de França Junior en 1976.
* Sis vegades campió de França amb el XIII Catalan: el 1979, de 1982 a 1985,i el 1987.
* Finalista del Campionat de França de rugbi a 13 en 1977, 1981, 1986 i 1988 amb el XIII Catalan i el 1993 amb el Palau XIII.
* Campió de França (Elite 2) amb Le Barcarès XIII el 1990 i amb el Palau XIII de 1994.
* Copa de França de rugbi a 13: 3 trofeus amb el XIII Catalan en 1977, 1980 i 1985 i tres finals en 1981, 1983 i 1987.
* Una gira amb el XIII Catalan a Austràlia l'any 1988.

## Internacional

* 3 seleccions a l'equip de França Juniors i 6 seleccions a la categoria sub-21 (menys de 21)
* 23 seleccions a l'equip de França: el 1979 (Contra Anglaterra i Gal·les) des de 1981 fins a 1987 (Contra Anglaterra: 9 capes, Austràlia: 4 capes, Nova Zelanda: 3 capes, Papua Nova Guinea: 1 cap). A continuació, participa en la Copa del Món de Rugbi a 13 1985-1988 en partits contra Austràlia, Gran Bretanya, Nova Zelanda i Papua Nova Guinea.
* Una gira amb l'equip de França a Austràlia, Nova Zelanda i Papua Nova Guinea el 1981.

## Distincions

* Va ser el millor jugador de l'any el 1982
* Va ser el millor jugador del partit internacional Anglaterra-França a Leeds el 1984
* Trofeu del Fair Play: Iris de l'Esport el 2005.
* Convidat al Palau de l'Elisi el 14 de juliol de 1991 pel President de la República (François Mitterrand)

## Referències

* ↑ Les 34 candidats au Comité Directeur de la FFR XIII, ffr13.fr, 13 de desembre de 2012
* ↑ Guy Lafforgue, directeur du XIII de France, L'Independant, 16 de juliol de 2011
* ↑ Un nouvel élan pour le Rugby à XIII français, 25 de novembre de 2012
* ↑ Guy Laforgue al Rugby League Project
# MECC

El Minnesota Educational Computing Consortium (més tard Corporation), més conegut com a MECC, va ser una organització fundada el 1971 més coneguda per desenvolupar la sèrie de videojocs d'entreteniment educatiu The Oregon Trail i els seus derivats. L'objectiu de l'organització era coordinar i oferir serveis informàtics a les escoles de l'estat de Minnesota; tanmateix, el seu programari finalment es va fer popular a les escoles de tot el món. MECC tenia la seva seu al Brookdale Corporate Center a Brooklyn Center, Minnesota. Va ser adquirit per SoftKey el 1995 i es va tancar el 1999.

## Jocs

Durant la seva vida, la companyia va produir una sèrie de programes que s'han convertit en coneguts pels estudiants nord-americans de les generacions X i Y.[1] A més d'Oregon Trail, d'altres van ser The Secret Island of Dr. Quandary, The Yukon Trail, The Amazon Trail, Odell Lake, Zoyon Patrol, Number Munchers, Word Munchers, Fraction Munchers, Super Munchers, Lemonade Stand, Spellevator, Storybook Weaver, My Own Stories, Museum Madness, Jenny's Journeys i DinoPark Tycoon. El joc Freedom!, que va fer que el jugador intentés escapar de l'esclavitud al ferrocarril subterrani, va ser llançat el 1992 però es va retirar del mercat el 1993 després de les queixes dels pares sobre el seu ús a classe.

## Referències

* ↑ and Canada. «ED220932 - Managing Technology Change. "MECC: A Management History."». ERIC. [Consulta: 3 gener 2007].
* ↑ «The Road To MECC». MECC, 1997. Arxivat de l'original el 1997-02-03. [Consulta: 27 març 2014].
* ↑ «Brooklyn Center city, Minnesota». U.S. Census Bureau. Arxivat de l'original el 2011-06-06. [Consulta: 1r juny 2010].
* ↑ «The Road to MECC». MECC, 1997. Arxivat de l'original el 1997-02-03. [Consulta: 27 març 2014].
* ↑ Whitaker, Robert. «The 'Oregon Trail' Studio Made a Game About Slavery. Then Parents Saw It». Vice, 03-11-2020. [Consulta: 3 novembre 2020].